S P R Á V A
k návrhu záverečného účtu za rozpočtovú kapitolu 
41 – Národný bezpečnostný úrad
za rok 2005

	Zákonom NR SR č. 241/2001 Z. z. o ochrane utajovaných skutočností a o zmene a doplnení niektorých zákonov, bol zriadený NÁRODNÝ  BEZPEČNOSTNÝ ÚRAD (ďalej len „NBÚ“) ako ústredný orgán štátnej správy. V súlade s opatrením Ministerstva financií SR (ďalej len „MF SR“) č. 64 z 26. septembra 2001 dňom 1. októbra 2001 bol NBÚ zriadený ako samostatná rozpočtová kapitola č. 41 – NBÚ.

1.	Súhrnná charakteristika hospodárenia a  zhodnotenie výsledkov hospodárenia podľa rozpočtu kapitoly

Vládny návrh zákona o štátnom rozpočte na rok 2005 bol prerokovaný v orgánoch Národnej rady Slovenskej republiky a schválený dňa 9. decembra 2004 zákonom č. 740/2004 Z. z.

	Nadväzne na bod C.2. uznesenia vlády SR č. 963 zo dňa 13. októbra 2004 k návrhu rozpočtu verejnej správy na roky 2005 až 2007 boli MF SR listom č. MF/015725/2004-432 zo dňa 30.12.2004 oznámené záväzné ukazovatele štátneho rozpočtu pre kapitolu NBÚ.

	Rozpočtovým opatrením MF SR č. 1 (list č. MF/006050/2005-441 zo dňa 3.2.2005) boli NBÚ viazané finančné prostriedky vo výške 21 718,- Sk. Uvedené rozpočtové opatrenie bolo vykonané v súvislosti s Dohodou o poskytnutí špeciálneho výcviku medzi Národným bezpečnostným úradom a Ústavom špeciálneho zdravotníctva a výcviku Ministerstva obrany SR Lešť, ku ktorej bol dňa 1.12.2004 podpísaný Doplnok č. 1.

	Rozpočtové opatrenie MF SR č. 2 (list č. MF/10541/2005-413 zo dňa 24.3.2005) sa realizovalo v nadväznosti na oficiálne zverejnenú výšku nominálnej priemernej mesačnej mzdy v hospodárstve Slovenskej republiky za rok 2004. Úprava sa dotýkala poslancov, ústavných činiteľov, sudcov, prokurátorov a ďalších skupín zamestnancov odmeňovaných podľa zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Na základe uvedeného MF SR povolilo NBÚ prekročiť záväzné ukazovatele štátneho rozpočtu na rok 2005 schválené pre kapitolu o sumu 53 tis. Sk v kategórii 610 – Mzdy, platy, služobné príjmy a ostatné osobné vyrovnania.

	Rozpočtovým opatrením MF SR č. 3 (list č. MF/14154/2005-413 zo dňa 3. mája 2005) v súlade so splnomocnením v časti D, uznesenia vlády SR č. 963 zo dňa 13.10.2004 k návrhu rozpočtu verejnej správy na roky 2005 až 2007 a podľa ustanovenia § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov bolo NBÚ povolené prekročiť záväzné ukazovatele štátneho rozpočtu na rok 2005 o sumu 839 tis. Sk, z toho kategória 610 – Mzdy, platy, služobné príjmy a ostatné osobné vyrovnania 622 tis. Sk a kategória 620 – Poistné a príspevok do poisťovní 217 tis. Sk. Uvedené rozpočtové opatrenie bolo realizované v nadväznosti na uznesenie vlády SR č. 723 zo 14. júla 2004 k návrhu postupu vysielania národných expertov SR do inštitúcií Európskej únie a vyslanie ďalšieho zamestnanca s účinnosťou od 3. januára 2005 na Bezpečnostné oddelenie Generálneho sekretariátu Rady. 

	Rozpočtovým opatrením MF SR č. 4 (list č. MF/017123/2005-413 zo dňa 9.6.2005) sa zabezpečili finančné prostriedky na zvýšenie platov zamestnancov v súvislosti s uplatnením § 5 zákona č. 740/2004 Z. z. o štátnom rozpočte na rok 2005, nariadeniami vlády SR, ktorými sa upravujú stupnice platových taríf a platové tarify v súlade s uzatvorenými Kolektívnymi zmluvami vyššieho stupňa na rok 2005 a na realizáciu záverov služobného hodnotenia v súlade so zákonom č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Súčasne sa rozpočtovým opatrením zabezpečili prostriedky na poistné a príspevok do poisťovní. Celkové zvýšenie limitu výdavkov predstavuje čiastku 2 548 tis. Sk, z toho mzdy, platy, služobné príjmy a ostatné osobné vyrovnania 1 955 tis. Sk a poistné a príspevok do poisťovní 593 tis. Sk.

	V súlade s požiadavkou NBÚ sa rozpočtovým opatrením MF SR  č. 5 (list č. MF/017285/2005-441 zo dňa 14.6.2005) vykonal v rámci programu 085 – Bezpečnosť informácií presun rozpočtových prostriedkov v celkovej sume 1 100 tis. Sk z bežných výdavkov do kapitálových výdavkov v nadväznosti na uznesenie vlády SR č. 173/2004 k návrhu vybudovania siete utajenej komunikácie so šifrovou ochranou informácií ústavných činiteľov a ďalších predstaviteľov Slovenskej republiky zo dňa 25.2.2004. Tieto prostriedky sú určené na štruktúrovanú kabeláž pre vládnu sieť, obstaranie zariadení potrebných na prevádzku a servis vládnej siete a pre II. etapu výstavby siete NATO CRONOS v podmienkach NBÚ a siete Informačný systém-Previerka (spojenie medzi silovými rezortmi - ďalej len „IS – Previerka“).

	Na základe Delimitačného protokolu o prevode funkčného miesta a prostriedkov štátneho rozpočtu č. 126797/2005-SEVS uzatvoreného medzi Ministerstvom zahraničných vecí SR (ďalej len „MZV SR“) a NBÚ dňa 7.6.2005 sa delimitovali z kapitoly MZV SR rozpočtové prostriedky súvisiace s prevodom 1 funkčného miesta zamestnanca v štátnej službe. V nadväznosti na uvedené sa rozpočtovým opatrením MF SR č. 6 (list MF SR č. MF/017685/2005-441 zo dňa 21.6.2005) rozpočtovej kapitole NBÚ zvýšil limit výdavkov na rok 2005 o sumu 2 713 tis. Sk, z toho 610 – Mzdy, platy, služobné príjmy a ostatné osobné vyrovnania o 2 450 tis. Sk, 620 – Poistné a príspevok do poisťovní o 35 tis. Sk a 630 – Tovary a služby o 228 tis. Sk. Tieto prostriedky boli určené pre dvoch príslušníkov NBÚ.

	Rozpočtovým opatrením MF SR č. 7 (list MF SR č. : MF/024039/2005-441 zo dňa 30.9.2005) sa vykonal v rámci programu 085 – Bezpečnosť informácií presun rozpočtových prostriedkov v celkovej sume 11 593 tis. Sk z bežných výdavkov do kapitálových výdavkov za účelom zabezpečenia úloh vyplývajúcich z otvorenej investičnej akcie „Certifikačné pracoviská“ a novootvorených investičných akcií „Podpisovanie štruktúrovaných dát zaručeným elektronickým podpisom“ a „Informačný systém registratúry a podateľne NBÚ“, na dobudovanie zabezpečovacieho systému NBÚ, nákup technických prostriedkov pre zahraničné pracovisko a na budovanie zabezpečenej komunikácie medzi NBÚ a silovými rezortmi pre potreby IS – previerka v súlade s § 70 ods. 1 písm. a) bod 3 resp. 6 zákona č. 215/2004 Z. z. o ochrane utajovaných skutočností a o zmene a doplnení niektorých zákonov.

	Rozpočtovým opatrením MF SR č. 8 (list MF SR č. MF/028308/2005-441 zo dňa 30.11.2005) sa vykonal presun rozpočtových prostriedkov v sume 669 tis. Sk z bežných výdavkov do kapitálových výdavkov za účelom dobudovania technického zabezpečovacieho systému NBÚ.

	Rozpočtovým opatrením MF SR č. 9 (list MF SR č. MF/028441/2005-441 zo dňa 1.12.2005) sa v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov viazali kapitálové výdavky v sume 1 458 562,50 Sk na programe 085 –Bezpečnosť informácií. O túto sumu výdavkov bude možné prekročiť limit výdavkov kapitoly v rozpočtovom roku 2006. Uvedené rozpočtové prostriedky sú účelovo určené na riadenie a podporu programov a bezpečné informačné systémy. 

	Rozpis záväzných ukazovateľov rozpočtu kapitoly NBÚ a vplyv rozpočtových opatrení na výšku rozpočtu k 31.12.2005 je premietnutý v nasledujúcej tabuľke :
                                                                                							     v Sk
	Schválený rozpočet	RO č. 1	RO č. 2	RO č. 3	RO č. 4	RO č. 5	RO č. 6	
  I. Príjmy kapitoly	    1 000 000	    1 000 000	1 000 000	1 000 000	1 000 000	1 000 000	1 000 000	
II. Výdavky kapitoly spolu  
     (600 + 700)	222 472 000	222 450 282	222 503 282	223 342 282	225 890 282	225 890 282	228 603 282	
A. Výdavky kapitoly bez  
      prostriedkov EÚ	222 472 000	222 450 282	222 503 282	223 342 282	225 890 282	225 890 282	228 603 282	
A.1 mzdy, platy, služobné  
      príjmy   a OOV (610)	  90 455 000	  90 455 000	90 508 000	  91 130 000	93 085 000	93 085 000	  95 535 000	
B. Kap. výdavky spolu   
    (700)	  16 790 000	  16 790 000	  16 790 000	  16 790 000	16 790 000	17 890 000	  17 890 000	
D. Účelové prostriedky 
     V tom:
      Výdavky ŠR na  VaT	  7 000 000

  7 000 000	    7 000 000

    7 000 000	    7 000 000

    7 000 000	    7 000 000

    7 000 000	  7 000 000

  7 000 000	  7 000 000

  7 000 000	    7 000 000

    7 000 000	
	
                                                                                                     v Sk
	RO č. 7	RO č. 8	RO č. 9	
  I. Príjmy kapitoly	    1 000 000	    1 000 000	    1 000 000,00	
II. Výdavky kapitoly spolu  
     (600 + 700)	228 603 282	228 603 282	227 144 719,50	
A. Výdavky kapitoly bez  
      prostriedkov EÚ	228 603 282	228 603 282	227 144 719,50	
A.1 mzdy, platy, služobné  
      príjmy   a OOV (610)	  95 535 000	  95 535 000	  95 535 000,00	
B. Kap. výdavky spolu   
    (700)	  29 483 000	  30 152 000	  28 693 437,50	
D. Účelové prostriedky 
     V tom:
      Výdavky ŠR na  VaT	  7 000 000

  7 000 000	    7 000 000

   7 000 000	    7 000 000,00

    7 000 000,00 	

Plnenie záväzných ukazovateľov :

                                                                                                                                                          v Sk
	Schválený rozpočet	Upravený rozpočet	Plnenie príjmov/ čerpanie výdavkov	%
k schvál. rozpočtu	% k upravenému rozpočtu	
  I. Príjmy kapitoly	  1 000 000,00	    1 000 000,00	    1 958 059,60	195,8	195,8	
II. Výdavky kapitoly spolu  (600 + 700)	222 472 000,00	227 144 719,50	225 911 459,00	101,5	  99,5	
A. Výdavky kapitoly bez  
      prostriedkov EÚ	222 472 000,00	227 144 719,50	225 911 459,00	101,5	  99,5	
A.1 mzdy, platy, služ. príjmy a OOV (610)	 90 455 000,00	  95 535 000,00	  94 315 241,90	104,3	  98,7	
B. Kap. výd. spolu (700)	 16 790 000,00	  28 693 437,50	28 685 198,40	170,8	    99,9	
D. Účelové prostriedky 
     v tom:
     výdavky ŠR na  VaT	  7 000 000,00

  7 000 000,00	    7 000 000,00

    7 000 000,00 	   6 999 999,00

    6 999 999,00	100,0

100,0	100,0

100,0	

	Zhodnotenie plnenia záväzných ukazovateľov rozpočtu určených kapitole 41 – NBÚ rozpisom záväzných ukazovateľov stanovených zákonom o štátnom rozpočte na rok 2005 je uvedené v rámci hodnotenia rozpočtu ekonomickej klasifikácie.

	Okrem pridelených rozpočtových prostriedkov NBÚ disponoval v roku 2005 sumou 52 600 tis. Sk. Táto čiastka bola so súhlasom Ministerstva financií SR prevedená z roku 2004 do roku 2005 na osobitný účet dofinancovania programov. Celá čiastka 52 600 tis. Sk bola prevedená v rámci hlavnej kategórie 700 – Kapitálové výdavky. 

1.1.  Príjmy rozpočtových organizácií

Rozpisom záväzných ukazovateľov rozpočtu na rok 2005 bol pre kapitolu 41 - NBÚ stanovený limit pre plnenie príjmovej časti rozpočtu vo výške 1 000 tis. Sk.
	
	Príjmy kapitoly k 31.12.2005 predstavovali sumu 1 958 tis. Sk. Ide o nedaňové príjmy kapitoly, ktoré pozostávajú predovšetkým z prenájmu vlastného majetku, administratívnych poplatkov a ostatných nedaňových príjmov. 
Prekročenie príjmov o 958 tis. Sk bolo spôsobené predovšetkým v dôsledku nepredvídaného navýšenia príjmov  za výmenu časti pozemku a z toho vyplývajúce doplatenie rozdielu ceny na základe znaleckého posudku v sume 612 tis. Sk, ktorú schválilo MF SR listom č. MF/13424/2005-82 zo dňa 22.8.2005. 
Iné príjmy kapitola nevykazovala.	

Prehľad nedaňových príjmov podľa rozpočtovej ekonomickej klasifikácie
												          v tis. Sk
Kategória	Názov kategórie	Skutočnosť k 31.12.2005 	
200	Nedaňové príjmy	1 958	
210	Príjmy z vlastníctva majetku	       2	
220	Administratívne poplatky	   690	
290	Iné nedaňové príjmy	   654 	
230	Kapitálové príjmy	   612	
	
Príjmy z vlastníctva majetku vyplynuli zo zmluvy na prenájom nebytových priestorov s dodávateľom stravy uzatvorenej v predchádzajúcich rokoch, ktorá však bola v priebehu roka v dôsledku prebiehajúcej rekonštrukcie budovy NBÚ zrušená.
	Administratívne poplatky predstavujú predovšetkým príjmy z pokút v čiastke 187 tis. Sk a príjmy z predaja služieb (ubytovacie služby, sprístupnenie dát, akreditácia a i.)  v čiastke 503 tis. Sk.
	Iné nedaňové príjmy pozostávali z položky 292 – Ostatné príjmy, kde najvyšší príjem k 31.12.2005 bol z poistného plnenia - 433 tis. Sk. 

1.2 Výdavky rozpočtových organizácií  (podľa rozpočtovej ekonomickej klasifikácie)
		
600 – Bežné výdavky

Upravený rozpočet a čerpanie v hlavnej kategórii 600 – bežné výdavky
                         v tis. Sk
kategória
a podpoložka	Upravený
rozpočet	Čerpanie k 31.12.2005	
600 – Bežné výdavky	198 451	197 226	
610	mzdy, platy, služobné príjmy a ostatné osobné vyrovnania 	   95 535	  94 315                                                                                                                                 	

	Nevyčerpané finančné prostriedky kategórie 600 – Bežné výdavky v čiastke 1 225 tis. Sk boli vrátené do štátneho rozpočtu SR. Finančné prostriedky tejto kategórie boli nevyčerpané hlavne z titulu nenaplnenosti plánovaného stavu príslušníkov a zamestnancov NBÚ (položka 610 – Mzdy, platy, služobné príjmy a ostatné osobné vyrovnania v čiastke 1 220 tis. Sk).	

610-Mzdy, platy, služobné príjmy a ostatné osobné vyrovnania		čerpanie : 94 315 tis. Sk

	Schválený rozpočet mzdových prostriedkov na rok 2005, v  celkovej  výške  90 455  tis. Sk (83 226 tis. Sk pre 216 príslušníkov a 7 229 tis. Sk pre 45 zamestnancov)  bol v priebehu roku upravený rozpočtovými opatreniami MF SR na konečnú sumu vo výške 95 535 tis. Sk, z toho vo výške 87 493 tis. Sk pre príslušníkov a 8 042 tis. Sk pre zamestnancov.
	Čerpanie mzdových prostriedkov za rok 2005  bolo  v celkovej  výške  94 315 tis. Sk – čerpanie k upravenému rozpočtu je na 98,7 %. Priemerný počet zamestnancov v služobnom a v pracovnom pomere dosiahol výšku 212 osôb, čo je oproti upravenému plánu na rok 2005 menej o 49 osôb. Priemerný počet príslušníkov bol 179, čo je oproti upravenému plánu menej o 37 osôb a zamestnancov bol 33, čo je oproti plánu menej o 12 osôb. Plnenie stanoveného počtu zamestnancov v podstatnej miere ovplyvnili zvýšené požiadavky kladené na prijatie do služobného resp. pracovného pomeru na NBÚ a z uvedeného dôvodu aj zdĺhavé výberové konanie.  
	Evidenčný počet zamestnancov v služobnom pomere k 31.12.2005 bol 195 osôb, čo je oproti upravenému plánu menej o 21 osôb, v pracovnom pomere 32 osôb, čo je oproti plánu menej o 13 osôb. Evidenčný počet spolu bol 227 osôb, čo je oproti upravenému plánu menej o 34 osôb.
	Čerpanie mzdových prostriedkov na služobné príjmy príslušníkov bolo v celkovej výške 87 410,6 tis. Sk (v tom zahraničný plat príslušníkov vyslaných na výkon štátnej služby v zahraničí – Brusel vo výške 9 700,2 tis. Sk) – čerpanie k upravenému plánu je na 99,9 %.
	Čerpanie mzdových prostriedkov na platy zamestnancov bolo v celkovej výške 6 904,6 tis. Sk – čerpanie k upravenému plánu je na 85,9 %. Z celkovej sumy mzdových prostriedkov boli na plat riaditeľa NBÚ, odmeňovaného v zmysle zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, čerpané mzdové prostriedky vo výške 910 tis. Sk – čerpanie k upravenému plánu je na 100 %

620-Poistné a príspevok zamestnávateľa do poisťovní		čerpanie : 26 420 tis. Sk

	Finančné prostriedky  na poistné  a príspevok do poisťovní za zamestnávateľa,  ktoré   sú  priamo  závislé  od výšky vyplatených mzdových prostriedkov, boli v roku  2005 čerpané v celkovej výške 26 420 tis. Sk.
	
630-Tovary a ďalšie služby						čerpanie : 73 321 tis. Sk

	Čerpanie v kategórii 630 – Tovary a ďalšie služby predstavuje čiastku 73 321 tis. Sk
 
Čerpanie na položkách v kategórii 630 – tovary a ďalšie služby	

					 v tis. Sk
Položka	Čerpanie
k 31.12.2005	
630	73 321	
631	7 088	
632	10 402	
633	12 007	
634	3 441	
635	13 696	
636	3 464	
637	23 223	

	Podľa vyššie uvedených údajov je najvyššie čerpanie v kategórii 630 na položke 637 – Služby. Prevažnú časť výdavkov tejto položky tvoria výdavky na školenia, kurzy a semináre, výdavky na riešenie úloh výskumu a vývoja a audítorské služby. 	

	Výdavky realizované z ostatných položiek kategórie 630 slúžili na zabezpečenie bežnej prevádzky úradu napr. cestovné výdavky na zahraničné služobné cesty, energie a komunikácie, dopravné - nákup pohonných hmôt a pod. 

631 – Cestovné výdavky						čerpanie : 7 088 tis. Sk

Na tejto položke je vykazované čerpanie finančných prostriedkov na pokrytie zákonných nárokov súvisiacich so služobnými a pracovnými cestami príslušníkov a zamestnancov NBÚ pri výkone pracovných činností mimo miesta stálej služby, resp. mimo miesta stáleho pracoviska. Výška čerpania finančných prostriedkov je ovplyvnená celoslovenskou  pôsobnosťou NBÚ a zahraničnými služobnými cestami, nutnosť ktorých vyplýva z osobitného postavenia NBÚ. Z celkového čerpania  cestovných výdavkov sa na zahraničné cestovné náhrady vyčerpalo celkom 6 715 tis. Sk, z toho na zahraničné služobné cesty 5 706 tis. Sk. Tieto zahraničné služobné cesty boli uskutočnené s čo najväčším dôrazom na hospodárnosť a efektívnosť vynakladania rozpočtových finančných prostriedkov.
V priebehu roku 2005 bolo uskutočnených celkom 117 zahraničných služobných ciest. V súvislosti so vstupom SR do EÚ a severoatlantickej aliancie narástla účasť zástupcov SR (NBÚ) na činnosti rôznych pracovných skupín, výborov a iných aktivitách spojených s členstvom v euroatlantických štruktúrach. Vzhľadom na postupné začleňovanie zástupcov SR do ďalších nadväzujúcich aktivít, predpokladá sa nárast zahraničných ciest v budúcich rokoch.
	Služobné cesty vykonané príslušníkmi NBÚ boli zamerané hlavne na prípravu a prijatie inšpekčného tímu Bezpečnostného úradu NATO (NOS), nadviazanie bilaterálnej spolupráce za účelom výmeny odborných skúseností v bezpečnostnej oblasti  a rokovania k návrhom bezpečnostných dohôd. Poznatky a informácie získané na zasadnutiach Bezpečnostných výborov NATO a EÚ sú využiteľné v rámci agendy NATO a EÚ, ako aj pri tvorbe koncepčných a analytických materiálov, v praktickej činnosti v oblasti poskytovania informácií verejnosti a médiám.
	Účelom zahraničných služobných ciest bola aj realizácia vyraďovacieho konania utajovaných písomností na SD pri NATO a kontrola stavu ochrany utajovaných skutočností na SM SR pri OSN, SM SR pri OBSE a ZÚ SR vo Viedni. Získané poznatky sú využiteľné pri metodickom usmerňovaní na úseku administratívnej bezpečnosti a registrov utajovaných skutočností.

	Poznatky zo zahraničných služobných ciest sú zamestnancami úradu využívané aj v oblasti priemyselnej bezpečnosti a objektovej a fyzickej bezpečnosti, a to predovšetkým pri:
•	posudzovaní bezpečnostnej spoľahlivosti podnikateľov,
•	posudzovaní odvolaní v previerkovom procese,
•	participácii SR na projekte Galileo, ako aj pri ďalších kontraktoch pri ktorých budú postupované utajované skutočnosti EÚ,
•	metodickom usmerňovaní ostatných štátnych orgánov a podnikateľov v oblasti priemyselnej bezpečnosti,
•	posudzovaní bezpečnostnej dokumentácie fyzickej a objektovej bezpečnosti,
•	certifikácii mechanických zábranných prostriedkov a technických zabezpečovacích prostriedkov,
•	metodickom usmerňovaní na úseku fyzickej a objektovej bezpečnosti,
•	odbornej analytickej a informačnej činnosti v oblasti ochrany objektov a chránených priestorov určených na ukladanie a manipuláciu s utajovanými skutočnosťami.

	V oblasti informačných systémov sú poznatky využívané pri :
•	budovaní informačných systémov NATO,
•	odbornej činnosti informačnej bezpečnosti, návrhu prostriedkov a systému ŠOI,
•	riešení problematiky ochrany utajovaných skutočností pred kompromitujúcim elektromagnetickým vyžarovaním (TEMPEST),
•	budovaní informačných systémov EÚ,
•	zabezpečení činnosti Národnej distribučnej autority,
•	metodickej a kontrolnej činnosti,
•	plnení záväzkov v súvislosti s členstvom SR v NATO a zabezpečovaním úloh orgánov na úseku informačnej bezpečnosti, potrebných na využívanie informačných komunikačných systémov NATO na území SR.

V oblasti elektronického podpisu sú poznatky získané na zahraničných služobných cestách využívané pri :
•	príprave novely zákona o elektronickom podpise,
•	riešení organizačných, technických a právnych otázok súvisiacich s elektronickým podpisom
•	vykonávaní kontrol v certifikačných autoritách,
•	prispôsobovaní postupu SR voči ostatným krajinám EÚ s cieľom dosiahnuť interoperabilitu elektronického podpisu,
•	ďalšom zavádzaní elektronického podpisu v podmienkach štátnej správy,
•	v procese certifikácie produktov pre zaručený elektronický podpis,
•	príprave podkladov pre budovanie záložného pracoviska pre KCA SR,
•	 ďalšom prehlbovaní medzinárodnej spolupráce za účelom vzájomného uznávania e-podpisu.

632 – Energie, voda a komunikácie				čerpanie : 10 402 tis. Sk

	Výdavky tejto položky predstavujú náklady na všetky druhy energií a komunikačných služieb. Výdavky na elektrickú energiu predstavovali za rok 2005 sumu 2 443 tis. Sk, tepelnú energiu 1 245 tis. Sk. Výdavky za poštové a telekomunikačné služby predstavovali čiastku 5 636 tis. Sk. Tiež tu boli účtované výdavky na elektronický prenos dát, poplatky za užívanie spojovacích sietí (internet) a i.

633 – Materiál 							čerpanie : 12 007 tis. Sk

	Objem finančných prostriedkov čerpaných na položke 633 – Materiál vychádza z najnutnejších potrieb NBÚ. Výdavky na tejto položke ovplyvnila realizácia zabezpečenia nevyhnutného materiálu pre chod úradu, predovšetkým nákup všeobecného materiálu v sume 3 578 tis. Sk, nákup nehmotného majetku v celkovej sume 4 004 tis. Sk a nákup výpočtovej techniky v sume 1 819 tis. Sk.	
	Na reprezentačné výdavky boli v roku 2005 použité finančné prostriedky v celkovej výške 324 tis. Sk, z toho na vecné dary 24 tis. Sk.

634 – Dopravné							čerpanie : 3 441 tis. Sk

	Čerpanie rozpočtových prostriedkov na tejto položke tvoria predovšetkým výdavky za pohonné hmoty, mazivá, ako aj výdavky spojené so zmluvným a havarijným poistením vozového parku NBÚ. Tiež sú tu zahrnuté výdavky na bežné servisné kontroly a opravu a údržbu vozidiel. Čerpanie výdavkov na dopravné súvisí predovšetkým s kontrolným a previerkovým procesom NBÚ, vykonávaným po celej Slovenskej republike v zmysle zákona číslo 215/2004 Z. z., ako aj s vykonávaním zahraničných služobných ciest a zriadením kuriérnej služby.
635 – Rutinná a štandardná údržba				čerpanie : 13 696 tis. Sk

	Čerpanie na tejto položke predstavujú výdavky za práce a služby vykonávané dodávateľskými subjektami, ktorými sa zabezpečuje bežná údržba majetku. Čerpanie bolo ovplyvnené predovšetkým nákladmi na servis a údržbu výpočtovej techniky a update softvéru v celkovej čiastke 11 648 tis. Sk.

636 – Nájomné za prenájom					čerpanie : 3 464 tis. Sk

	Najpodstatnejšiu časť výdavkov vo výške 2 777 tis. Sk predstavuje nájomné za prenájom bytov pre piatich príslušníkov NBÚ vyslaných na Stálu delegáciu SR pri NATO a Stále zastúpenie SR pri EÚ v Bruseli. Táto položka zahŕňa tiež výdavky, ktoré súvisia so zabezpečovaním rokovaní a konferencií NBÚ v oblasti riešenia bezpečnostných otázok, ktoré nie je možné zabezpečiť v rámci priestorov NBÚ, prenájom tlmočníckych prístrojov a i.

637 – Služby								čerpanie : 23 223 tis. Sk

	Táto položka zahŕňa predovšetkým výdavky na školenia, konferencie a sympóziá v tuzemsku a zahraničí, kurzy pre príslušníkov a zamestnancov NBÚ, povinný prídel do sociálneho fondu, výdavky na preventívne rehabilitácie pre príslušníkov NBÚ, príspevok na civilné odievanie zamestnancov v služobnom pomere, ako aj výdavky na plnenie úloh požiarnej ochrany, expertízne posudky  a audítorské služby potrebné pre certifikačnú a akreditačnú činnosť.
	Výdavky na školenia, kurzy a semináre predstavovali v roku 2005 čiastku 3 144 tis. Sk. Tieto výdavky ovplyvnili predovšetkým výdavky na školenia interných audítorov, školenia kontrolórov certifikačnej autority (ďalej len „CA“), školenie pre administrátorov koreňovej certifikačnej autority (ďalej len „KCA“),  získanie odborností pre oblasť „Bezpečnostný manažér IS KCA“, školenia z oblasti kryptológie ai. Okrem toho sa príslušníci a zamestnanci NBÚ zúčastňovali školení za účelom prehlbovania si svojich profesijných vedomostí v nadväznosti na novoprijímané zákony a vyhlášky. 
Na úlohy výskumu a vývoja bolo vyčerpaných 6 999 tis. Sk. 
Výdavky na audítorské služby v roku 2005 predstavovali čiastku 4 066 tis. Sk, z toho 3 500 tis. Sk bolo vyčerpaných na vykonanie analýzy rizík a bezpečnostného auditu IS Previerka a suma 566 tis. Sk na posúdenie narušiteľnosti KCA NBÚ.  

640 - Bežné transfery							čerpanie : 3 170 tis. Sk

	Čerpanie v kategórii 640 – Bežné transfery vo výške 3 170 tis. Sk bolo realizované na výplatu disciplinárnych  odmien  príslušníkom NBÚ  vo výške 2 053 tis. Sk a na nemocenské dávky  vo výške 1 117 tis. Sk. 

700 – Kapitálové výdavky						čerpanie : 28 685 tis. Sk

	Celkový limit kapitálových výdavkov bol po realizácii rozpočtových opatrení stanovený vo výške 28 693 tis. Sk. 

	Všetky kapitálové výdavky boli realizované v rámci položky 710 – Obstarávanie kapitálových aktív. Čerpanie k 31.12.2005 bolo 28 685 tis. Sk. Zostatok finančných prostriedkov vo výške 8 tis. Sk bol odvedený do štátneho rozpočtu SR.
	 
Čerpanie na položkách v kategórii 710	
     
				       v tis. Sk
Položka	Skutočné
čerpanie	
710	28 685	
711	7 299	
712	0	
713	14 672	
714	2 249	
715	0	
716	827	
717	3 638	
718	0	

1.2.1. Použitie účelových finančných prostriedkov

	V roku 2005 boli kapitole 41 – NBÚ pridelené účelové finančné prostriedky na úlohy výskumu a vývoja v celkovej sume 7 000 tis. Sk, z toho 7 000 tis. Sk v hlavnej kategórii 600 – Bežné výdavky, ktoré boli vyčerpané v plnej výške.
	
Finančné prostriedky určené na výskum a vývoj boli čerpané hospodárne a efektívne. Výsledkom vlastného vývoja sú zariadenia, ktoré sa parametrami vyrovnajú podobným typom zahraničných zariadení alebo ich prevyšujú, pričom ich konečná cena je podstatne nižšia. V praxi vôbec nie je možné pri dovážaných zariadeniach získať podrobnú technickú dokumentáciu nevyhnutnú pre certifikáciu zariadení, zatiaľ čo pri riadenom vývoji je táto dokumentácia plne v kompetencii NBÚ.

1.2.2 Finančné prostriedky prevedené z výdavkových účtov na účet cudzích prostriedkov

	Na účte cudzích prostriedkov (účet 245) sa k 31.12.2005 nachádzali finančné prostriedky v čiastke 9 018 tis. Sk. Ide o mzdy príslušníkov a zamestnancov NBÚ za mesiac december 2005.

	Iné finančné prostriedky sa na účte cudzích prostriedkov k 31.12.2005 nenachádzali.

1.3 Výdavky rozpočtových organizácií (podľa funkčnej klasifikácie)

	Výdavky kapitoly 41 - NBÚ boli v roku 2005 v rámci funkčnej klasifikácie čerpané nasledovne:
													v Sk
Funkčná klasifikácia	Upravený rozpočet	Čerpanie	
	Bežné výdavky	Kapitálové výdavky	Výdavky celkom	Bežné výdavky	Kapitálové výdavky	Výdavky celkom	
03.6.0.6 NBÚ	191 451 282,00	28 693 437,50	220 144 719,50	190 226 261,60	28 685 198,40	218 911 460,00	
02.4.0 VaT	    7 000 000,00	  0	     7 000 000,00	    6 999 999,00	0	    6 999 999,00	
SPOLU :	198 451282,00	28 693 437,50	227 144 719,50	197 226 260,60	28 685 198,40	225 911 459,00	

	Bežné výdavky funkčnej klasifikácie 03.6.0.6 NBÚ boli čerpané na mzdy, platy, poistné, tovary a služby, napr. cestovné náhrady, energie, materiál, dopravné, údržbu a opravy, nájomné. Použitie týchto finančných prostriedkov je hodnotené v rámci ekonomickej klasifikácie.

	Kapitálové finančné prostriedky boli použité na investičné akcie : „Nákup osobného motorového vozidla VW Phaeton“ (2 249 000,00 Sk), „Certifikačné pracoviská“ (218 431,60 Sk), Sieť utajenej komunikácie ústavných a vládnych činiteľov“ (1 455 269,00 Sk), „Nákup technických prostriedkov pre zahraničné pracovisko“ (603 841,70 Sk), „Informačný systém NBÚ – dobudovanie“ (12 384 210,60 Sk), „Rekonštrukcia a modernizácia budovy NBÚ“ (4 464 701,50 Sk), „Dobudovanie zabezpečovacieho systému NBÚ“ (2 613 000,00 Sk, „IS registratúry a podateľne NBÚ“ (2 699 543,00 Sk) a „Podpisovanie štruktúrovaných dát ZEP“ (1 997 201,00 Sk). 

Bežné výdavky funkčnej klasifikácie 02.4.0 boli vyčerpané v čiastke 6 999 999,00 Sk v rámci výskumu a vývoja na úlohy vedy a techniky. 
 
2. Finančné prostriedky z účtu dofinancovania programov

	NBÚ v roku 2005 čerpal tiež finančné prostriedky z účtu dofinancovania programov, na ktorý boli prevedené finančné prostriedky programu 085 – Bezpečnosť informácií nevyčerpané v roku 2004 v celkovej sume 52 600 tis. Sk. Celá čiastka bola prevedená v rámci kapitálových výdavkov. Uvedené finančné prostriedky boli vyčerpané v plnej výške na investičnú akciu  „Rekonštrukcia a modernizácia NBÚ“.	

3. Stav záväzkov a pohľadávok

Stav záväzkov k 31.12.2005 bol podľa evidencie v účtovníctve a inventúry vykonanej k 31.12.2005 9 617 871,50 Sk, z toho 600 000,- Sk tvorili záväzky voči dodávateľom (čiastka 500 tis. Sk predstavuje zádržné v zmysle zmluvy na realizáciu investičnej akcie „Rekonštrukcia a modernizácia budovy NBÚ“, ktorá bude vyplatená po odstránení všetkých drobných nedostatkov a nedorobkov zistených pri preberaní tretej etapy stavby; čiastka 100 tis. Sk za objednaný tovar s dátumom splatnosti 12.1.2006), zostávajúcu časť tvorili záväzky voči vlastným zamestnancom (mzdy za december 2005 – odvedené na depozitný účet). 

	Stav pohľadávok k 31.12.2005 predstavoval čiastku 124 815,90 Sk, z toho pohľadávky voči zamestnancom 120 794,- Sk (suma 108 tis. Sk je splácaná bývalým príslušníkom NBÚ na základe splátkového kalendára z dôvodu ukončenia služobného pomeru a vzniknutých nákladov vynaložených na získanie vzdelania), pohľadávky voči dodávateľom 3 458,- Sk (uhradené v januári 2006) a pohľadávky za škody 563,90 Sk. 

	Pohľadávky a záväzky po dátume splatnosti neboli k 31.12.2005 vykazované.
	
4. Prostriedky prijaté z EÚ

	NBÚ v roku 2005 nedisponoval žiadnymi finančnými prostriedkami prijatými z EÚ.

5. Prostriedky získané z privatizácie

	Kapitole neboli v roku 2005 pridelené finančné prostriedky získané z privatizácie.

6. Vyhodnotenie rozpočtových programov

085 – Bezpečnosť informácií
	         
	Program 085 – Bezpečnosť informácií začal NBÚ sledovať od 1.1.2004. Do roku 2004 boli rozpočtové prostriedky sledované v rámci medzirezortného programu na podprograme 02B0E – NBÚ PRENAME, ostatné rozpočtové prostriedky boli programovo nealokované.

	V roku 2005 bol schválený rozpočet na programe 085 –Bezpečnosť informácií v sume 222 472 tis. Sk. Po zapracovaní jednotlivých rozpočtových opatrení upravený rozpočet k 31.12.2005 predstavoval čiastku 227 144 719,50 Sk.

Prehľad čerpania finančných prostriedkov na programe 085 – Bezpečnosť informácií je v nasledujúcej tabuľke :
                                                      							 v tis. Sk
ROK	Schválený rozpočet	Upravený rozpočet	Čerpanie	Presun do nasledujúceho roka	Viazanie v zmysle § 8 ods. 6	Nevyčerpané rozpočtové prostriedky	Čerpanie celkom	
2004	183 247	280 752	213 914	52 600***	-	14 238**	213 914	
2005	222 472	 227 144	225 911	 - 	1 458****	1 233*	225 911
  52 600	
Spolu	405 719	507 896	439 825	-	-	     15 471	492 425	

•	*Z toho 1 225 tis. Sk bežné výdavky (v tom 1 220 tis. Sk mzdy, platy, služobné príjmy a ostatné osobné vyrovnania)  a 8 tis. Sk kapitálové výdavky. 
•	** Z toho 6 521 tis. Sk bežné výdavky a 7 717 tis. Sk kapitálové výdavky
•	*** Čiastka 52 600 tis. Sk bola v zmysle § 10 ods. 10 zákona NR SR č. 303/1995 Z. z. o rozpočtových pravidlách v znení neskorších predpisov platného do 31.12.2004, prevedená v závere roku 2004 na osobitný účet dofinancovania programov. Táto čiastka bola v roku 2005 vyčerpaná v plnej výške na investičnú akciu „Rekonštrukcia a modernizácia NBÚ“
•	****Ide o sumu prostriedkov, ktoré MF SR viazalo na základe oznámenia NBÚ (zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a o zmene a doplnení niektorých zákonov) s tým, že o ňu bude možné prekročiť limit výdavkov kapitoly v rozpočtovom roku 2006
	
Zhodnotenie plnenia programu : 

Zámer :    „Vytváranie optimálnych podmienok na zabezpečenie ochrany utajovaných skutočností  
    a elektronického prenosu dát“

Nakoľko rozpočet NBÚ v oblasti kapitálových výdavkov ako aj v oblasti požadovaných pracovných miest počas roka 2005 nepokrýval potreby pre vybrané úlohy, výrazne to sťažovalo naše možnosti zabezpečenia činností vyplývajúcich zo stanoveného zámeru v požadovanom čase resp. kvalite. 

08501 – Riadenie a podpora programov

Cieľ 1 : 
V roku 2005 vydať 80 % potvrdení o absolvovaní skúšky bezpečnostného zamestnanca z celkového počtu preskúšaných bezpečnostných zamestnancov, na základe požiadaviek vedúcich ústredných orgánov štátnej správy, štátnych orgánov, právnických osôb a obcí

	Od 1.1.2005 do 31.12.2005 bolo prijatých 1 157 požiadaviek vedúcich ústredných orgánov štátnej správy, štátnych orgánov, právnických osôb a obcí na vykonanie skúšky bezpečnostných zamestnancov. Celkovo bolo od 1.1.2005 do 31.12.2005 preskúšaných 979 bezpečnostných zamestnancov, pričom od 1.1.2005 do 31.12.2005 bolo vydaných 974 potvrdení o absolvovaní skúšky bezpečnostného zamestnanca.

	Ostatní bezpečnostní zamestnanci sú pozývaní na vykonanie predmetnej skúšky v priebehu mesiaca január 2006.	

Porovnanie plánovaného ukazovateľa so skutočnosťou :
Merateľný ukazovateľ : 	
Plán : 80 % vydaných potvrdení z počtu preskúšaných bezpečnostných zamestnancov
Skutočnosť : 99,49 % vydaných potvrdení o absolvovaní skúšky z celkového počtu preskúšaných bezpečnostných zamestnancov

	Cieľ podprogramu sa zhoduje so zámerom programu. Merateľný ukazovateľ odzrkadľuje plnenie cieľa. Formulácia cieľa je v súlade s platnou právnou úpravou.

08502 – Ochrana utajovaných skutočností

0850201 – Bezpečnostné previerky

Cieľ 1 : 
V roku 2005 začať realizáciu 95 % bezpečnostných previerok z požadovaného počtu

	V oblasti personálnej bezpečnosti od 1.1.2005 do 31.12.2005 z požadovaného počtu 4 551 bezpečnostných previerok sa začalo realizovať 4 551 a a v oblasti priemyselnej bezpečnosti od 1.1.2005 do 31.12.2005 z požadovaného počtu 115 bezpečnostných previerok sa začalo realizovať 115.
	
Celkový počet požadovaných bezpečnostných previerok : 4 666
Začaté bezpečnostné previerky : 4 666

Porovnanie plánovaného ukazovateľa so skutočnosťou :
Merateľný ukazovateľ :
Plán : začať realizáciu 95 % bezpečnostných previerok
Skutočnosť : začala sa realizácia 100 % bezpečnostných previerok 

Cieľ 2 :
V roku 2005 ukončiť vydaním rozhodnutia 6 000 bezpečnostných previerok

	NBÚ s účinnosťou zákona č. 215/2004 Z. z. o ochrane utajovaných skutočností a o zmene a doplnení niektorých zákonov ukončuje aj bezpečnostné previerky, ktoré vykonáva vojenské spravodajstvo.

	V roku 2005 bolo požadovaných 5 876 bezpečnostných previerok. Vydaním rozhodnutia bolo ukončených všetkých 5 876 bezpečnostných previerok osôb, z toho 1 816 bezpečnostných previerok osôb vykonávalo vojenské spravodajstvo.

Porovnanie plánovaného ukazovateľa so skutočnosťou :
Merateľný ukazovateľ :
Plán : ukončiť vydaním rozhodnutia 6 000 bezpečnostných previerok
Skutočnosť : vydaním rozhodnutia bolo ukončených 5 876 bezpečnostných previerok

	V hodnotenom roku boli ukončené vydaním rozhodnutia všetky požadované previerky.
	
	Ciele podprogramu sa zhodujú so zámerom programu. Merateľný ukazovateľ odzrkadľuje plnenie cieľa. Formulácia cieľa je v súlade s platnou právnou úpravou

0850202 – Ochrana objektov a informácií

Cieľ 1 :
V roku 2005 vybaviť 70 % z celkového počtu žiadostí na vydanie certifikátu mechanických zábranných prostriedkov alebo technických zabezpečovacích prostriedkov prijatých v danom roku
	Za obdobie od 1.1.2005 do 31.12.2005 prijal úrad celkom 107 žiadostí o vydanie certifikátu typu a certifikátu jednotlivého prostriedku, ktoré spĺňali formálne aj obsahové náležitosti pre riešenie procesu certifikácie. Skutočne dosiahnutá cieľová hodnota predstavuje 104 vybavených žiadostí o certifikáciu, čo je 97 % vybavených žiadostí. Neboli vybavené len tri žiadosti, tieto však nespĺňali potrebné ustanovenia zákona o ochrane utajovaných skutočností a príslušných vykonávacích vyhlášok.
	Výstupový cieľ vyjadruje konkrétny výstup, ktorý je charakterizovaný cez kvantitu (počet vydaných certifikátov mechanických zábranných prostriedkov – ďalej len „MZP“ alebo technických zabezpečovacích prostriedkov – ďalej len „TZP“), kvalitu (dodržanie časového harmonogramu, posudzovanie spôsobilosti MZP a TZP chrániť utajované skutočnosti, overovanie zhody vlastnosti MZP a TZP s bezpečnostným štandardom, akceptovateľnosť a dostupnosť vydania certifikátu podmienené platnou legislatívou, vydávanie súhlasov s autorizáciou, schvaľovanie skúšobných postupov, spracovanie záverečných posudkov, evidencia záverečných protokolov, zverejňovanie certifikátov na internete) a efektívnosť a hospodárnosť vynakladania finančných prostriedkov na dosiahnutie cieľa.
	V súlade s ustanovením § 59 ods. 1 zákona č. 215/2004 Z. z. o ochrane utajovaných skutočností má úrad vybudovanú sieť autorizovaných pracovísk na vykonávanie overovania technickej spôsobilosti MZP a TZP určených na ochranu utajovaných skutočností. Autorizovaná osoba vykonáva overovanie zhody vlastností MZP a TZP s bezpečnostným štandardom.
	Čo sa týka hodnotenia miery dosiahnutia cieľa podprogramu a pozitívnych či negatívnych vplyvov realizácie podprogramu môžeme konštatovať, že pokrok v dosahovaní plánovaného zámeru a dosiahnutého cieľa v roku 2005 bol podmienený merateľnosťou a overiteľnosťou cieľa.  Dosahovanie cieľa prebiehalo v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov, s vyhláškou NBÚ č. 336/2004 Z. z. o fyzickej bezpečnosti a objektovej bezpečnosti a v súlade s vyhláškou NBÚ č. 337/2004 Z. z., ktorou sa upravujú podrobnosti o certifikácii MZP a TZP a o ich používaní.

Porovnanie plánovaného ukazovateľa so skutočnosťou :
Merateľný ukazovateľ :
Plán : vybaviť 70 % z celkového počtu žiadostí na vydanie certifikátu MZP a TZP
Skutočnosť : vybavených 97 % žiadostí

Cieľ 2 :
V roku 2005 spracovať do elektronickej podoby 80 % utajovaných skutočností došlých v rámci medzinárodnej spolupráce

	Uvedený cieľ bol splnený. V roku 2005 NBÚ zaevidoval v elektronickej evidencii 80 % utajovaných informácií došlých v rámci medzinárodnej spolupráce.

Porovnanie plánovaného ukazovateľa so skutočnosťou :
Merateľný ukazovateľ :
Plán : 80%
Skutočnosť : 80%

	Stanovený cieľ korešponduje so zámerom programu, úloha napĺňania cieľa sa plní priebežne.

 
08503 – Bezpečnosť komunikačných a informačných systémov

	Výstupy a výsledky cieľov podprogramu v plnej miere zabezpečujú resp. podporujú plnenie zámeru programu – vytvárať optimálne podmienky na zabezpečenie ochrany utajovaných skutočností.

0850301 – Šifrová ochrana informácií

Cieľ 1:
Certifikácia prostriedkov šifrovej ochrany informácií; v roku 2005 certifikovať 
5 prostriedkov ŠOI

V roku 2005 bolo certifikovaných 5 prostriedkov šifrovej ochrany informácií : VANDA T, VESNA D, HDProt CBA VESNA-Gov, CBA HORNÁD a BARANTEL verzia 1. V súčasnosti prebieha certifikácia 2 prostriedkov.

Porovnanie plánovaného ukazovateľa so skutočnosťou :
Merateľný ukazovateľ :
Plán : v roku 2005 certifikovať 5 prostriedkov ŠOI
Skutočnosť : v roku 2005 bolo certifikovaných 6 prostriedkov ŠOI
	 
Stanovený cieľ – v roku 2005 certifikovať 5 prostriedkov ŠOI bol splnený len vďaka vynaloženému úsiliu na hranici časovej únosnosti a na úkor iných úloh z dôvodu nedostatku kvalifikovaných odborníkov.

0850302 – Certifikácia technických prostriedkov

Cieľ 1:
Certifikácia technických prostriedkov potrebných na ochranu utajovaných skutočností; v roku 2005 vydať 75% certifikátov z celkového počtu podaných žiadostí

V roku 2005 bolo podaných celkovo 130 žiadostí o certifikáciu technických prostriedkov. Z celkového počtu spĺňalo formálne a obsahové podmienky certifikácie (resp. tieto boli postupne doplnené na základe vyžiadania) 106 žiadostí. Z tohto počtu žiadostí bol proces certifikácie ukončený vydaním certifikátu v 86 prípadoch.
Cieľ bol stanovený v zmysle predchádzajúcej legislatívy, ktorá umožňovala zamietnuť žiadosť o certifikáciu z dôvodu nesplnenia formálnych a obsahových náležitostí.

Porovnanie plánovaného ukazovateľa so skutočnosťou :
Merateľný ukazovateľ :
Plán : v roku 2005 vydať 75 % certifikátov z celkového počtu podaných žiadostí
Skutočnosť : cieľ bol splnený na 81 %

0850303 – Bezpečné informačné systémy

Cieľ 1:
Vybaviť všetkých odborných pracovníkov výpočtovou technikou; v roku 2005 vybaviť 98% všetkých odborných pracovníkov výpočtovou technikou

	Uvedený cieľ bol splnený. V roku 2005 bol percentuálny podiel pracovníkov vybavených výpočtovou technikou vo výške 99%. 
	Počet pracovníkov vybavených zabezpečenou výpočtovou technikou v zmysle zákona č. 215/2004 Z. z. bol v roku 2005 40 %. Proces vybavenia pracovníkov prvkami zabezpečenia v podobe certifikovaných prostriedkov ŠOI bude pokračovať aj v roku 2006 v zmysle požiadaviek jednotlivých útvarov. K dispozícii je dostatok prostriedkov ŠOI na uspokojenie požiadaviek, ale vzhľadom na to, že CBA pre CHABANEC ešte nie je certifikovaná, s vybavovaním požiadaviek sa začne až po jej certifikovaní.

Porovnanie plánovaného ukazovateľa so skutočnosťou :
Merateľný ukazovateľ :
Plán : v roku 2005 vybaviť 98 % všetkých odborných pracovníkov výpočtovou technikou
Skutočnosť : v roku 2005 bolo výpočtovou technikou vybavených 99 % odborných pracovníkov

Cieľ 2:
Zvýšenie spoľahlivosti a funkčnosti informačného systému NBÚ; v roku 2005 znížiť celkový počet porúch a výpadkov na maximálny počet 20

	Cieľ sa priebežne plní. Počet výpadkov počas roku 2005 bol 6.

Porovnanie plánovaného ukazovateľa so skutočnosťou :
Merateľný ukazovateľ :
Plán : v roku 2005 znížiť celkový počet porúch a výpadov na maximálny počet 20
Skutočnosť : počet výpadkov v roku 2005 bol 6 
. 
08504 – Elektronický podpis

Zámer: 
Vytvorenie podmienok pre bezpečné používanie elektronického podpisu v súlade so zákonom o elektronickom podpise a o zmene a doplnení niektorých zákonov

	Úlohy vyplývajúce zo zámeru podprogramu 08504 – elektronický podpis majú oporu v zákone č. 215/2002 Z. z. o elektronickom podpise a vyplývajú zo záväzkov SR voči zámerom EÚ, ku ktorým sa SR zaviazala uznesením vlády č. 43/2004 k Stratégii informatizácie spoločnosti v SR. Ich plnenie negatívne ovplyvnila najmä tá skutočnosť, že na rok 2005 neboli NBÚ na tento účel pridelené žiadne kapitálové prostriedky. V dôsledku nedostatku finančných prostriedkov nebolo možné :
1.	Dobudovanie KCA (ACA) potrebnou technológiou, ktorá musí zaistiť nepretržitú prevádzku akreditovanej certifikačnej autority,
2.	Dobudovanie záložného pracoviska KCA v súlade so zákonom a súvisiacimi vyhláškami.

	Nesplnenie týchto podmienok môže viesť k vzniku vysokého bezpečnostného rizika a tým k zastaveniu činnosti KCA. Takýto výpadok služieb KCA by znamenal neplatnosť resp. neoveriteľnosť elektronického podpisu, a tým ohrozenie pre mnohé dnes už bežiace aplikácie ako elektronické podávanie daňových priznaní, ale aj ďalšie pripravované agendy, napr. Elektronické colné vybavovanie, agendy MV SR, kataster nehnuteľností, atď.
	V súčasnosti sa pripravuje novela zákona č. 215/2002 Z. z. o elektronickom podpise. V tejto súvislosti je potrebné upozorniť, že doteraz nebolo doriešené personálne zabezpečenie činností, vyplývajúcich z platnej legislatívy. Stále chýba 17 pracovníkov, ktorých predpokladal pôvodný zákon (viď. Dôvodová správa). Ďalej je potrebné upozorniť, že činnosť certifikačnej autority je v súčasnosti zabezpečovaná núdzovým režimom, teda nadčasmi pracovníkov a neprípustnou kumuláciou funkcií, čo je v rozpore s bezpečnostnými pravidlami.
	
Cieľ 1:
V roku 2005 vykonať štyri kontroly cetifikačných autorít zameraných na dodržiavanie ustanovení zákona o elektronickom podpise

V roku 2005 boli z plánovaných 5 kontrol Certifikačných autorít a Akreditovaných certifikačných autorít vykonané 4 kontroly zamerané na dodržiavanie ustanovení zákona o elektronickom podpise. Vzhľadom na vývoj situácie v oblasti elektronického podpisu v SR začiatkom roku 2005, a vzhľadom na výsledok kontrol vykonaných počas roku 2004, bol interný plán kontrol upravený na počet 5.
Kontroly mali byť vykonané v Certifikačnej Autorite Dexia banka Slovensko a. s.  so sídlom v Žiline, v  ACA  DTCA v Bratislave, v certifikačnej autorite VÚB, a.s. v Bratislave, v ACA EVPÚ so sídlom v Novej Dubnici a v ACA PSCA Bratislava.

Kontrola CA Dexia banka bola zameraná na poskytovanie certifikačných služieb certifikačnou autoritou, najmä na používanie elektronického podpisu pre potreby klientov v rámci bankových služieb. Kontrola  bola z dôvodu drobných nedostatkov v prevádzkovej dokumentácií, ktorú je povinná CA viesť zo zákona, ukončená v apríli 2005 protokolom o výsledku kontroly. Zo strany Dexia banky bolo následne zaslané vyjadrenie k protokolu o výsledku kontroly a opravený certifikačný poriadok verzia 1.1. Doručené chýbajúce podklady, potrebné ku kontrole Dexia banky Slovensko, boli preskúmané a na základe ich úplnosti bola v auguste 2005 vykonaná kontrola plnenia opatrení, ktorá bola ukončená záznamom o kontrole.

Kontrola ACA DTCA bola zameraná na celkovú činnosť v súlade so zákonom č. 215/2002 Z. z. o elektronickom podpise a o zmene a doplnení niektorých zákonov. Kontrola začala v marci 2005. K 30.6.2005 bola prostredníctvom 1. certifikačnej autority z Českej republiky, ktorej technológiu DTCA využíva, zaslaná správa z auditu vykonaná nezávislým audítorom, ktorá bola pracovníkmi odboru EP SIBEP preštudovaná a kontrola ACA DTCA bola týmto ukončená, keďže NBÚ nemá právo vykonávať kontrolu v zahraničnom subjekte. 

Kontrola CA VÚB, a.s. bola vykonaná v auguste 2005 a ukončená záznamom o kontrole, nakoľko nebolo zistené žiadne porušenie všeobecne záväzných právnych predpisov.

Kontrola  plnenia opatrení v CA EVPÚ v Novej Dubnici z októbra 2005 bola ukončená záznamom o kontrole, nakoľko v kontrolovanom subjekte bolo zistené odstránenie nedostatkov uvedených v protokole o výsledku kontroly z novembra 2004.

Kontrola v ACA PSCA so sídlom v Bratislave bola z dôvodov organizačných, personálnych a zdravotných problémov zo strany zodpovedných pracovníkov ACA presunutá do roku 2006.

Porovnanie plánovaného ukazovateľa so skutočnosťou :

Merateľný ukazovateľ :
Plán : v roku 2005 vykonať 4 kontroly certifikačných autorít zameraných na dodržiavanie ustanovení zákona o elektronickom podpise
Skutočnosť : v roku 2005 boli vykonané 4 kontroly certifikačných autorít zameraných na dodržiavanie ustanovení zákona o elektronickom podpise

Dosiahnuté ukazovatele priamo nadväzujú na plnenie úloh, ktoré NBÚ vykonáva v súlade so zákonom č. 215/2002 Z. z. o elektronickom podpise. Kontroly certifikačných autorít na dodržiavanie tohto zákona sa vykonávajú pre bezpečné používanie elektronického podpisu a teda v súlade so stanoveným zámerom podprogramu 08504 – Elektronický podpis. 
Vzhľadom k tomu, že podprogram 08504 – Elektronický podpis je špecifický svojim obsahom, neprekrýva sa so žiadnym iným podprogramom.

7. Vonkajšie kontroly vykonané na NBÚ v roku 2005

	V roku 2005 bola na NBÚ vykonaná kontrola hospodárenia s prostriedkami štátneho rozpočtu SR, nakladania s majetkom štátu a správnosti zostavenia návrhu štátneho záverečného účtu za rok 2004. Uvedená kontrola bola vykonaná na základe poverenia predsedu NKÚ SR č. 1205/4 z 19.01.2005. Účelom kontroly bolo zistiť stav dodržiavania všeobecne záväzných právnych predpisov, hospodárnosti, efektívnosti a účelovosti vynakladania finančných prostriedkov, ako aj plnenie povinností pri správe a ochrane majetku štátu a získanie podkladov pre vypracovanie stanoviska NKÚ SR k návrhu záverečného účtu vybraných rozpočtových kapitol za rok 2004. Kontrolou nebolo zistené porušenie finančnej disciplíny.
	Na základe výsledkov kontroly Najvyššieho kontrolného úradu riaditeľ Národného bezpečnostného úradu prijal 8 opatrení o splnení resp. plnení ktorých bola zaslaná správa na NKÚ v stanovenom temíne.
   
Inými subjektami nebola vykonaná žiadna následná finančná kontrola. 
 
8. Záver

	Správa o hospodárení za rozpočtovú kapitolu 41 – NBÚ za rok 2005 bola spracovaná na základe výkazu o plnení rozpočtu a o plnení vybraných finančných ukazovateľov rozpočtových organizácií štátu, ktorý bol vypracovaný na základe ročnej účtovnej závierky NBÚ k 31.12.2005, výstupov z účtovníctva NBÚ v rámci programového vybavenia SAP R/3 a vykonaného monitoringu k 31.12.2005. 

	Príloha – organizačná schéma platná k 31.12.2005, vyjadrujúca kompetenčné usporiadanie medzi ústredným orgánom a rozpočtovými alebo príspevkovými organizáciami, nie je súčasťou návrhu záverečného účtu za rok 2005, pretože NBÚ nemal k 31.12.2005 vo svojej zriaďovateľskej pôsobnosti rozpočtové ani príspevkové organizácie.

														
										  Ing. Aurel Ugor
									                   riaditeľ

Spracoval:, Ing. Friesseová
Vybavuje: dtto
Telefón: 02/68692013